Uzitie lieku
Dobry den, uzivam lieky proti bolesti krizov-targin,flector a novalgin za 24hod.Mozem uzit podla potreby aj lexaurin na ukludnenie?
                        Dakujem
Dobrý deň,
ďakujeme za Vašu otázku.
Medzi liekmi Targin a Lexaurin bola pozorovaná klinicky závažná interakcia, takže kombinácia uvedených liekov sa neodporúča. Ich vzájomnou interakciou môže vzniknúť depresia CNS až depresia dýchania a v prípade potreby uvedenej kombinácie je potrebné zabezpečiť nepretržitú kontrolu dychových funkcií.
Riziko depresie je prítomné aj v prípade použitia bylinných preparátov určených na upokojenie. Uvedené lieky od bolesti je možné kombinovať s magnéziom, ktoré je vhodné na zmiernenie psychického napätia a správnu funkciu nervového systému.
Prajem pekný zvyšok dňa.
S pozdravom
PharmDr. Veronika Kiabová